Downloaded from YTS.LT
Official YIFY movies site: YTS.LT
25-43 со 2?
Точно.
Првата група може да тргне сега.
Втората група може да тргне сега.
Велат дека веќе се формирала редица во групата.
Во ред. Примено.
Само да ги известам сите за...
Четворица влегуваат во водата
низводно од вас.
Знаеш што? Ова се тие.
Се наоѓам на оградената линија 42,
тргнувам на исток.
Во ред. Примено.
КРИТИЧЕН ИНЦИДЕНТ: СМРТ НА ГРАНИЦАТА
ГРАНИЧНАТА ПАТРОЛА НА САД Е ЕДНА ОД НАЈГОЛЕМИТЕ АГЕНЦИИ
ВО ЗЕМЈАТА, СО РЕЧИСИ 20.000 АГЕНТИ.
Не, добро. Седни на овој стол тука.
ТИЕ СЕ ОГРАНОК НА ЦАРИНСКАТА УПРАВА И ПОГРАНИЧНАТА ПОЛИЦИЈА (ЦУПП)
И ИМААТ ПРИВЕДЕНО ПОВЕЌЕ ОД 2 МИЛИОНИ ЛУЃЕ ВО 2023 ГОДИНА.
Во ред.
Претставете ни се и опишете ни ја Вашата кариера.
Кажете ни каде сте служеле.
Родни Скот.
Почнувајќи од 1992 г.,
работев во Граничната патрола во Сан Диего.
Подоцна бев главен агент на Граничната патрола во Ел Сентро,
па се вратив во Сан Диего, како началник.
И на крај
станав началник на Граничната патрола на САД
во февруари 2020 г.
Зошто е важна мисијата?
Каков е влогот во мисијата?
Во основа,
Граничната патрола на САД е задолжена за заштита на Америка.
Се работи буквално за тоа да се знае кој и што влегува кај нас дома.
Не се знае дали се шверцери на дрога,
дали се трговци со бело робје,
дали се терористи.
А, ако нема никој
што контролира кој и што ни влегува,
загрозени сме.
Имаме 328 влезни пункта
преку кои треба да се влегува и излегува од земјата,
а Граничната патрола постои за да го осигури тоа.
ВЛЕЗЕН ПУНКТ САН ИСИДРО САН ДИЕГО, КАЛИФОРНИЈА
28 МАЈ 2010
Не се спротивставува.
Зошто применувате претерана сила?
Не знам што се случува, но...
Очигледно, прави нешто. Мислам, не соработува.
САН ДИЕГО, КАЛИФОРНИЈА
Тој бил нелегален имигрант
кој полицајците се обидувале да го вратат во Мексико.
Но, на границата нешто тргнало наопаку.
Инцидентот се случил на влезниот пункт Сан Исидро.
Човекот е сега во критична состојба во една тамошна болница
и не се очекува да преживее.
Изгледа, беше околу пладне.
Чувме нешто на вести
за смрт при приведување на границата претходната вечер.
Приклучен на апарати
бил г. Анастасио Хернандез.
Обично,
во нормална истрага за убиство,
веднаш по настанот се одржува брифинг.
Штом ќе дознаат дека се случила или претстои смрт,
се вклучува единица за убиства.
Но, во овој случај, од Гранична патрола не ни кажаа ништо.
Па ни кажаа
дека било третирано како случка од здравствена природа.
Си отишле луѓето
што работеле ноќна смена.
Не биле задржани очевидци,
а самото место било исчистено.
Немаше веќе никаков доказ од местото на злосторството.
Затоа немавме јасна слика
за сe што се случило таму.
ГРОБИШТА МАУНТ ХОУП САН ДИЕГО, КАЛИФОРНИЈА
МАРИЈА ПУГА СОПРУГАТА НА АНАСТАСИО
Се сеќавам
дека двајца полицајци ни дојдоа дома
да ни кажат дека избила тепачка
и дека тој бил во болница.
Но, не ни кажаа што се случило.
Отидовме во болницата,
каде дојде еден болничар.
Ми кажа: "Анастасио е во критична состојба."
И...
Никогаш нема да го заборавам
изразот на лицето на ќерка ми
кога се сврте и ми кажа дека тој веќе умрел.
Го преколнував Анастасио да се врати.
Да излезе од таму.
Заради нашите деца.
Зашто ни треба.
20 години бевме заедно во Сан Диего.
Имаме пет деца.
Но, Анастасио немаше документи.
И беше депортиран.
Но, рече: "Знам како да поминам, ќе успеам, не грижи се."
Воопшто не си замислувавме дека ќе се случи ова.
Но, му ветив на моето семејство.
Реков, ова не е крај.
Минатиот месец умре Анастасио Хернандез
по шокирањето со електричен пиштол
од страна на агенти на Гранична патрола.
Како прво, кој бил Анастасио Хернандез?
Имал 42 години.
Во САД бил 26 години,
дошол како тинејџер нелегално да работи тука.
Градел базени. Имал жена
и пет деца државјани на САД кои живееле тука.
За неколку недели се очекува граѓанска тужба
од страна на семејството.
Ја запознав Марија.
Таа беше, се разбира, вознемирена,
но кажа главно:
"Барам правда."
Го прифатив случајот
знаејќи дека граѓански случај како овој,
против Граничната патрола,
е како атентат врз кралот.
Не смеете да промашите.
Знаевме
дека ќе биде тешко,
но знаевме и,
од самиот почеток,
дека има нешто повеќе во овој случај,
затоа што од Граничната патрола
побарале да предаде одредени докази и информации,
а од некои критични аспекти,
не го сториле тоа.
На почетокот на истрагата
добивме снимка од очевидец,
но на неа не се гледаше ништо.
Затоа побаравме снимка од Граничната патрола
да видиме што се случило.
Тоа е на делот од границата што е познат како Виски 2.
Токму тука поминуваат депортираните.
Затоа претпоставивме дека имаат камери таму, и имаа.
Но, рекоа дека ја немаат снимката од таа камера
и постојано нe вртеа во круг.
Не знаеле да го користат системот.
Во еден момент ни дадоа снимка од погрешно место.
По некое време ни дадоа друга снимка,
од пред да го транспортираат г. Хернандез,
но не добивме ништо подобро од тоа.
Бевме исфрустрирани.
Човек би очекувал дека на најпрометната граница на светот
се снима сe и дека ќе ја добиеме снимката,
но не испадна така.
Имаше еден случај
од тука, во Сан Диего, со Анастасио Хернандез Рохас.
Го помните?
Да.
Тој беше нелегален имигрант уапсен од Граничната патрола.
Сакаа да го вратат на југ
и тој збесна.
Повеќе агенти реагираа и на крај,
тој почина.
Можете ли да ни кажете
за безбедносните снимки кои не биле испратени?
Што мислите за тоа?
Ги немам сите подробности за тоа,
но барем една од тие камери
од кои мислат дека избришале нешто, не ни беше вистинска.
Тоа беше лажна камера
монтирана пред години и години.
Граничната патрола имала претставништво таму,
на влезниот пункт
и таа служела да спречи
луѓето да скокнат преку пешачката капија и да избегаат на север.
Но, тоа буквално била лажна камера од 1990-тите,
кој никогаш не ни била поврзана.
Сан Диего има многу ограничен видео систем,
во најголем дел доста застарен.
Немаше ништо што...
Не видов никаков доказ
дека нешто било избришано или недостасувало.
Во ред. Значи...
немало избришана снимка.
Немаше. Не.
ЈУЛИ 2010
Тен Њуз откри нови детали вечерва
во врска со имигрантот кој умре откако беше депортиран.
Објавени се резултатите од обдукцијата
во врска со контроверзната смрт на Анастасио Хернандез.
Но, тие само ја засилуваат мистеријата за тоа што всушност се случило.
Судскиот лекар од Сан Диего
како причина за смрт навел
инфаркт, по судир со органите за спроведување на законот.
Но, судскиот лекар открил и метамфетамини во неговата крв,
што го поставило прашањето
дали метамфетаминот придонел некако да дојде до судирот?
ИСКАЗИ ВО ГРАЃАНСКИОТ СЛУЧАЈ
Ве молам, застапнику претставете се
и кажете кого претставувате.
Џин Ајердејл, ги застапувам тужителите
и тука сум со Марија Пуга, која е вдовицата.
Разбирате дека сте под заклетва?
Разбирам.
И дека тоа значи оти мора да ја кажете вистината?
Да.
АГЕНТ НА ГРАНИЧНА ПАТРОЛА
Да поразговараме за средбата со г. Хернандез.
Од она што сте го забележале во однесувањето на Анастасио,
не изгледало дека е пијан, нели?
Не.
И...
не најдовте оружје?
-Не. -Така?
-Ниту дрога? -Не.
Значи...
не изгледало како да е под влијание на дрога, така?
Не знам баш дали е тоа факт.
Тогаш сте го одвезле...
...до местото познато како Виски 2?
Да.
Требало да биде вратен во Мексико?
Да.
Значи, сте почнале да му ги вадите лисиците.
Да.
Кога сте му ги извадиле од едната рака,
тој почнал да мрда премногу
што сте заклучиле дека е загрозена Вашата безбедност.
Точно?
Да.
И сте го зграпчиле Анастасио, нели?
Да.
И настанала борба меѓу Вас и него?
Да.
Ги клоцаше агентите.
Замавнуваше, се фрлаше наоколу практично..
како алигатор.
Ако се сеќавате на емисијата Ловецот на крокодили
и што прави алигаторот кога ќе го фати својот плен,
се превртува и извитоперува...
Се сеќавате ли дали г. Хернандез
престанал да дава отпор?
Не, не се сеќавам.
Немало такво нешто, колку што сте виделе?
Колку што се сеќавам, не.
Значи, сте влегле и сте употребиле сила?
Употребив физички техники, да.
Ви пречи употребата на зборот "сила"?
Не.
Сте употребиле сила, зар не?
Мислам дека подобар опис би бил "физички техники".
Познати ли Ви се на шпански зборовите:
"Не можам да дишам"?
Не.
Го чувте ли да каже во некој момент:
"Не можам да дишам"?
Не.
Ако врескате и пиштите,
мора да дишете.
Вие, тогаш,
сте гледале кон толпата која се собирала.
-Точно ли е? -Да.
А, некои од луѓето од толпата
велеле:
"Не бидете толку сурови" или нешто во таа смисла
"Престанете со тоа." Да.
"Престанете да го удирате."
Точно.
Но, не разбирав што...
Мислам, претпоставувам зашто тој, викаше, тие, знаете...
кога врескаше:
"Престанете да ме удирате", не знам.
Тоа некако ја разгоре толпата
и тие практично ги повторуваа неговите зборови.
Го погледнав него, па толпата.
Реков: "Кој... Никој не го удира."
Само лежи на земја
и си ја мава главата од земја.
Самиот се повредуваше.
Затоа не разбирав зошто, го кажуваше тој тоа.
Значи, си ја мавал главата од земја?
Да.
Тоа најмногу нe загрижуваше, што се повредуваше,
а не сакавме да се повреди или да нe повреди нас.
Значи, го совладавте
заради негова заштита, точно?
Точно.
А, луѓето од толпата наивно помислиле
дека дошло до некакво насилство?
Точно.
А, не разбирале
дека г. Хернандез си ја мавал главата
и си нанесувал болка себеси, точно?
И не разбирале дека агентите
само си ја вршеле работата
и ништо друго, точно?
Тие го спречуваа да се самоповреди.
Да.
И успевале во тоа, додека на крај,
за жал, тој престанал да дише, така?
Да.
Му помогнале, барем до тој степен.
Ви благодарам многу, Есел.
Завршува во 13:25 ч.
Значи, тогаш
ги имавме исказите на агентите,
снимката на која ништо не се гледаше,
и ништо повеќе.
Немавме случај.
Новинар сум доста време
ЏОН КАРЛОС ФРЕЈ ИСТРАЖУВАЧКИ НОВИНАР
и целата моја кариера како новинар
беше известување за работата на Граничната патрола.
Значи, кога го убија Анастасио,
знаев дека мора да го истражам тоа.
И почнав
да се јавувам на сите одговорни,
во Граничната патрола, Полицијата на Сан Диего
и имаше многу малку информации.
Но, имаше очевидци
кои можат да се чујат на видеоснимките.
Полицијата не успеа да ги најде.
Затоа јас го доживеав тоа како лов.
Поминав околу еден месец
разговарајќи со луѓе јужно од границата,
со секој што беше некако поврзан со случајот.
И конечно најдов уште една личност
која била таму таа ноќ.
Била горе, на мостот,
и имаше видеоснимка.
Тоа беше нов доказ,
но таа личност не сакаше да каже нешто
поради стравот од одмазда на Граничната полиција.
И, кажа:
"Џон може да ме контактира,
но не му ја давам снимката.
Не смее да ја види снимката.
Но, ќе разговарам со него
и ќе му кажам што видов."
Можете ли да ми ја раскажете
приказната?
Бев на надвозникот.
Веднаш над
Анастасио, додека се случуваше тоа.
Можевте да ги видите лицата?
Можев.
Од Граничната патрола
рекоа дека Анастасио бил борбен.
Дека можеби имал земено дрога.
Има ли вистина во тоа?
Тоа не беше она што го видов.
Беше погоден со електричен пиштол.
И го тепаа.
Зошто го извадивте телефонот
да почнете да снимате?
Чув вресок од кој се леди крвта во жилите.
Но, имаше луѓе наоколу,
минувачи, кои исто така беа очевидци.
На еден му се сврте агент,
му го зеде мобилниот
од рака
и го праша: "Што сними?
Ќе ти го избришам."
Го чувте тоа?
Да.
Затоа, јас сум...
Многу сум исплашена.
Разговарав со неа долго време.
Тогаш имаше 22 години
и беше многу исплашена.
И, реши да дигне раце од сe.
Времето си минуваше..
Месеци.
Но, сега го имав нејзиниот број.
И, и испраќав случаи
многу сомнителни случаи,
од застрелани, убиени,
физички малтретирани луѓе на границата.
Мислам дека тоа ја омекна малку.
Ми требаа две години,
но конечно рече:
"Ќе ти ја испратам снимката."
И, ми прати ЦД
во коверт,
а повратната адреса гласеше само "Дизниленд".
Боже.
Продолжи!
Бегај оттука!
Боже.
Врати се на почетокот, каде што почна.
Во исказите, агентите
велат дека тој станал,
дека се обидел да ги нападне,
дека сакал да ги удри,
дека ги клоцал.
Но, во моментов, гледам само човек легнат на земја.
Почекај
да ја изострам сликата малку
за да се гледа малку подобро.
Во тој момент
се слуша еден од агентите
како вреска три пати по ред: "Доста даваш отпор!"
Доста даваш отпор!
Но, тој не дава отпор.
Затоа, мислам дека она што всушност се случува
е дека не му кажува "Доста даваш отпор" на Анастасио,
туку кажува "Доста даваш отпор"
за сите што гледаат
да мислат дека типот е борбен.
Се гледа како агентите се собираат и почнуваат да удираат, удираат.
Се гледа раката и тупаницата.
И тогаш еден од агентите, некако, го фаќа за панталоните.
Не знам што имал на ум агентот,
но се чини дека сака да му одржи некаква лекција,
бидејќи тој не претставува закана.
Што бараме?
Правда за Анастасио!
Кога?
Веднаш!
Што бараме?
Правда за Анастасио!
Латиноамерикански групи бараат одговори
за смртта на Анастасио Хернандез Рохас...
Претходно необјавена снимка од пред две години
која ја обезбеди новинарот Џон Карллос Фреј и беше прикажана
на Пи-Би-Ес, во специјалната емисија во петок вечер,
покрена нови повици за правда во случајот.
Слични протести се одржаа
и во други градови,
меѓу кои Бостон, Лос Анџелес, Мајами и Сан Франциско.
Не се кријте зад значката!
Не се кријте зад униформите!
Џон Карлос Фреј, што е следно во овој случај?
Знам дека е поднесена тужба. Што е следно?
Не ги знаеме имињата на агентите.
Нема кривични постапки во овој случај.
Семејството чека две години,
па се надеваме дека ова ќе го гледаат конгресмени
кои ќе се заложат да ја истуркаат работава малку повеќе.
ЈУЛИ 2012
Веќе имаше граѓански случај,
но по протестите во јавноста,
конечно се вклучи и Министерството за правда.
Оттаму започнаа истрага
за проценка на индивидуална кривична одговорност.
И тоа се случуваше
додека траеше земањето искази во граѓанскиот случај.
СЛУЖБЕНИК НА ЦБП
Знаете за истрагата што е во тек.
Вистина ли е?
Да.
И дека се работи за кривична истрага
за смртта на Анастасио Хернандез Рохас?
Да.
Во ред.
Ноќта на инцидентот
со г. Хернандез,
вистина ли е дека Вие сте биле тој што го гаѓал со електричен пиштол
и дека сте биле присутен кога тој престанал да дише?
Приговор. Нема основа
и Ве советувам да одбиете да одговорите.
Одбивам да одговорам, повикувајќи се на Петтиот амандман.
Штом
почнало шокирањето со електричен пиштол,
сте се свртеле кон маж и жена
кои имале телефон со камера, точно?
По совет од адвокатот,
за жал морам да одбијам да одговорам.
Сте се обиделе да го гаѓате со електричен пиштол
иако воопшто не давал отпор.
Одбивам да одговорам на тоа.
Сте сметале дека мажот и жената
го снимиле инцидентот.
Така?
По совет на адвокатот,
за жал, морам да одбијам да одговорам.
Сте сакале да го повредите.
Точно?
Одбивам да одговорам.
И потоа сте
ја избришале снимката од телефонот.
Точно?
По совет на адвокатот,
за жал, морам да одбијам да одговорам.
Штом заврши истрагата и завршат сите постапки,
ќе можам да одговорам.
Министерството за правда потврди
дека е покрената истрага
на прес-конференцијата утрово,
по што семејството на Анастасио Хернандез изјави
дека тоа е чекор во вистинска насока.
Поминаа две години исполнети со борба и чекање.
И благодарна сум му на Министерството за правда
што го истражува случајов.
Се чини дека Министерството за правда навистина си ја врши својата работа.
Ни ветија дека
ќе ги употребат сите ресурси да го истражат случајов
и се чини дека го прават токму тоа.
СЕПЕМВРИ 2013
14 МЕСЕЦИ ПО ОБЈАВАТА ЗА ПОЧЕТОК НА ИСТРАГАТА,
НЕМА НИКАКВА НОВА ИНФОРМАЦИЈА ЗА СЛУЧАЈОТ ОД МИНИСТЕРСТВОТО.
Тен Њуз стапи во контакт со владините правници.
Ни беше кажано дека бидејќи се работи за активен случај,
немаат коментар.
АПРИЛ 2015
Истрагата трае
веќе три години.
Не знаеме дали е блиску до заклучување или не.
Прашуваме, но не добиваме одговори.
Сите знаеме дека се виновни.
И моите деца постојано прашуваат: "Зошто го убија татко ми?"
Зошто?
Не знам што да им одговорам.
Растат
и таа болка им продолжува.
Затоа...
бараме
правдата да биде задоволена.
НОЕМВРИ 2015
Министерството за правда соопшти во петокот
дека нема да бидат гонети гранични агенти
за убиството на Анастасио Хернандез Рохас.
Од Министерството за правда велат дека нема доволно докази
за покренување сојузни обвиненија против агентите,
иако на снимките од сведоци
се гледа како го шокираат и тепаат
Сојузните функционери не верувале дека агентите дејствувале со зла намера.
Велат дека и метамфетаминот во неговиот организам придонел за смртта.
Семејството на Анастасио
е длабоко разочарано од ваквата одлука
но Царинската управа и пограничната полиција
се одамна ослободени
од каква било одговорност во земјава.
СЕДИШТЕ НА ГРАНИЧНАТА ПАТРОЛА НА САД ВАШИНГТОН
Јас сум Раул Ортиз,
началник на Граничната патрола на САД.
Можете ли да ми кажете
по што се разликува Граничната патрола од другите агенции?
Ние имаме длабоки корени во традицијата
и јас сум многу горд на фактот
што имаме 98-годишна традиција,
со која почнавме и сe уште ја применуваме.
Се гледаме како еден вид паравојска
и имаме хиерархија.
35 %-36 % од моите службеници претходно биле во војска
и таа традиција многу ни значи.
Нашето мото е "честа на прво место"
и се придружуваме до тоа.
Значи,
сметате ли дека јавноста добро ја разбира вашата работа?
Не, воопшто.
Мислам дека постои сериозно недоразбирање
за тоа што се случува
во некои од тие гранични средини и заедници. Но, исто така,
ние сме голема организација.
Помислете само, персонал од речиси 3000 вработени
речиси 20.000 агенти на Граничната патрола,
плус надворешни соработници и слично,
мислам 24.000 луѓе се поврзани со Граничната патрола.
Граничната патрола на САД
располага со буџет од 6,1 милијарди долари.
Така што, тоа е ужасно голем притисок,
но исто така, мое мислење е, има и големи очекувања
дека ќе сториме сe
да ги обезбедиме нашите граници и да ги штитиме нашите заедници,
да се чуваме.
За потребите на овој филм
се занимаваме со случајот на Анастасио Хернандез Рохас во Сан Диего.
Се сеќавате на тој случај?
Се сеќавам нешто матно,
недоволно за да можам да разговарам за него.
Тоа беше оној кај Виски 2? Да.
Значи, по сто години, колку што постои Патролата,
нема ни еден успешен прогон
на агент на Гранична патрола за смртоносна употреба на сила.
Можеби треба да го проверите тоа.
Таа статистика.
И сакам... Да.
Би бил внимателен во истакнувањето на тоа бидејќи...
Еве еден:
Комбијан Рамос.
Зар не доби помилување?
Да, но сепак, судскиот прогон беше успешен, така што...
А, судскиот прогон не е...
ние не сме тие што го одредуваат тоа,
тие случаи завршуваат кај сојузните обвинители
по завршувањето на истрагите, па...
ЦУПП НАВЕДЕ УШТЕ НЕКОЛКУ СЛУЧАИ НА УСПЕШЕН ПРОГОН НА АГЕНТИ
НИЕДЕН ОД НИВ НЕМАШЕ ВРСКА СО СМРТОНОСНА УПОТРЕБА НА СИЛА.
Во ред.
Значи, не постои проблем на сносење одговорност.
Постои соодветен надзор и сносење одговорност во Патролата.
Постои соодветно сносење одговорност и надзор
во Граничната патрола на САД, ЦУПП и ДХС.
И продолжуваме со дополнителен надзор,
дали се работи
за нашите политики за употреба на сила,
дали е за соработка со други организации...
Така што ние постојано се стремиме
да бидеме подобри како организација.
ФЕВРУАРИ 2017
Иако Министерството за правда
не ги гонеше агентите,
ние уште се боревме со граѓанскиот случај.
Но, владата го одложи случајот
три години со помош на жалби.
И јас станав
загрижен дека ќе почнеме да губиме сведоци.
Бев загрижен што времето минува.
И, решивме да одиме со спогодба во граѓанскиот случај.
СЕМЕЈСТВОТО СЕ СОГЛАСУВА НА 1 МИЛИОН ДОЛАРИ ЗА СМРТТА НА ГРАНИЦАТА
Прво сакам да разјаснам дека оваа спогодба не е правда.
Животот на маж ми нема цена.
Мораме да продолжиме да ги осудуваме
сите злоупотреби од страна на оваа агенција.
Затоа што не сакам и други семејства да минуваат низ оваа болка.
Не сакам...
уште Анастасиоси.
Ова му беше едно од омилените места за посета.
Поминаа многу години, но...
изгледа како да беше вчера
кога се случи сево ова.
Се гледа дека сe уште го чувствуваш.
Да.
Имам негова слика.
И пред да излезам од дома, зборувам со него.
Секогаш.
И тој одговара?
Еден ден ќе одговори, добро?
Но ова...
Имам обврска...
да барам правда за маж ми.
Но, граѓанскиот случај заврши.
Како и истрагата.
Сe е готово.
За да биде задоволена правдата, која ја бараш,
ми се чини дека мора да се помине тежок пат.
Да. Тие мислат дека со давање чек, кој беше...
Дека тоа е тоа. Ете ти ја правдата.
Но, мора да ги натераме да нe слушаат.
Мора да постои начин
да се натераат да разберат, да сфатат.
Дека ова беше неправда.
БЕРКЛИ, КАЛИФОРНИЈА
ПРАВЕН ФАКУЛТЕТ УНИВЕРЗИТЕТ НА КАЛИФОРНИЈА
Во ред, значи...
денеска ќе навлеземе подлабоко
во меѓународните човечки права. На овие предавања
ќе ви зборувам за тоа што претставуваат човечките права
во смисла на нивната правна заштита.
А, дел од она што сакам
да ви го објаснам е што е она што не го знаете
и што е она што би требало да го знаете
за да можете да одговорите на прашања.
Граничната патрола го опструираше случајов
колку што можеше
и нам ни е смачено од тоа,
бидејќи ни е јасно
дека има нешто скапано во целата агенција.
Андреа Гереро од Коалицијата на заедници од јужната граница
ми е колешка од Правниот факултет.
Кога ми кажа за случајот на Анастасио,
јас веќе имав
десетгодишно искуство со работа на противзаконски убиства
во Колумбија и Гватемала,
и тоа ми беше многу познато.
Реков: "Дали некогаш сте размислувале
за покренување случај пред меѓунареден суд?"
Само таму може да се судат САД за кршење
човечки права.
Тие не можат да затворат никого,
но можат да го оспорат целиот систем на Граничната патрола
затоа што преку самиот начин на кој ние ја дефинираме
употребата на прекумерна сила во САД
може да се утврди кршење на меѓународното право.
Судиите од Интер -Американската комисија
се стручњаци за меѓународни човечки права.
Така што, тие би донеле пресуда
во согласност со овие закони,
а не според домашното право на САД.
И, што ќе се случи тогаш?
Што е целта?
Ако комисијата донесе одлука...
тоа ќе значи дека САД прекршиле човечки права.
И тоа ни нуди можност
да ја смениме политиката во САД.
За да го покренеме случајов,
мора да се навратиме на истрагата,
но и да дознаеме повеќе за тоа
како работи Граничната патрола.
НАСТАН ПОГРАНИЧНО НАСИЛСТВО
Нашиот следен гостин е една многу храбра личност.
Работела во Граничната патрола на САД,
а сега е критичар
и верен сојузник во овие наши борби.
Џен Бад.
Значи, Педро
зборува за тоа
како агентите на Граничната патрола вршат големо насилство
и ѕверски злосторства против мигрантите,
а сепак нивните агенти никогаш не сносат одговорност.
Да земеме еден неодамнешен случај.
Тврдат дека еден млад човек зел камен
и сакал да гаѓа агент со него,
па агентот морал да го застрела четири пати, и го убил.
Глупости.
Но, не се работи
само за мигранти
Ова се случува на граѓани на САД
кои стапуваат во контакт со агенти на Граничната патрола,
а тоа за мене е проблем.
Бев агент на Граничната патрола шест години.
Заминав во јуни 2001.
Тогаш, мојот избор беше сведен на тоа да прифатам унапредување
и да молчам за некои работи
што ги правеше мојот шеф
или просто да си дадам отказ.
И, решив да заминам,
по што почна оваа моја авантура,
овој обид да го разберам моето учество како агент на Граничната патрола
бидејќи сметав дека сум дел од систем кој е едноставно суров.
И чувствувам голема грижа на совест
што сум ја носела таа униформа.
Така, мојата цел стана
да ја кажам вистината за Граничната патрола.
На крај
се поврзав со Коалицијата на заедници од јужната граница.
И, Андреа ме замоли
да дојдам и рече:
"Сакаме да го видиш случајот на Анастасио,
можеби ќе ни откриеш нешто."
И Марија Пуга, вдовицата на Анастасио, беше присутна.
И кажав што планирам.
Реков: "Не знам дали ќе откријам нешто."
И, Марија ме прегрна и почна да плаче.
Реков: "Знаев дека не се лоши сите агенти на Граничната патрола."
И, така станав дел од тоа.
Зои! Дојди, Зозо.
Браво.
Многу си умна.
Колку добро кученце си ти.
НЕКАДЕ БЛИЗУ ГРАНИЦАТА МЕЃУ САД И МЕКСИКО
Здраво, г. Фреј. Се викам Џен Бад.
Јас сум поранеше агент на Граничната патрола на САД.
Неодамна ме замолија да го проверам случајот на Анастасио Хернандез.
Разбрав дека сте вршеле доста опсежно известување за него
и има нешто за што мислам дека не сте свесни сите вие.
САН ДИЕГО, КАЛИФОРНИЈА
Дали некогаш сте наишле на акронимот ЦИТ,
со значење Тим за критични инциденти?
Им се јавив на неколку агенти што ги знам.
Едниот имаше 20-годишно работно искуство и се спремаше за пензија
и воопшто немаше чуено за тоа.
Но, во судскиот записник,
во записникот на сојузниот суд за граѓанскиот случај,
тоа се спомнува на едно место во целата истрага,
од страна на адвокатите на агентите.
"Го прегледав
извештајот за истрагата на Полицијата на Сад Диего
и извештајот на ЦИТ на Граничната патрола."
Си реков:
"Што е ова?"
Семејството не знаеше што е тоа извештај на ЦИТ,
како ни адвокатите.
Не е само некој извештај од човечки ресурси?
Не знам.
Но, не постои
отворена информација од агенцијата
за тоа што е ЦИТ-тим.
Најдов еден владин документ,
Прирачник за политика на употреба на сила од 2010,
во кој стои
дека РО, што значи надзорникот одговорен за местото на настанот,
може да покрене паралелна истрага
на инцидент преку Тимот за критични инциденти.
Тоа ме зачуди.
"Како?"
Бидејќи во 2014 г.,
ЦУПП и Гранична патрола излегоа со нов Прирачник за употреба на сила,
од каде ЦИТ е целосно отстранет.
Просто го тргнале.
Но, тој сe уште постои?
Не знам.
Мора да се најдат агенти
кои ќе бидат спремни да кажат нешто.
СПИСОК НА АГЕНТИ НА ГРАНИЧНА ПАТРОЛА СЛУЧАЈ: АНАСТАСИО ХЕРНАНДЕЗ
Како новинар, работам на случајот Анастасио Хернандез
и би сакал да поразговараме.
Ало?
Здраво. Ми треба г..., молам.
Да.
Здраво. Јас сум Џон Карлос Фреј. Новинар сум
и работам на случајот на Анастасио Хернандез...
Пријатно.
Ало?
Здраво, тука е... Не можам да се јавам сега.
Јас сум Џон Карлос Фреј.
Се работи за случај од пред десетина години
и навистина би сакал да разговараме за него.
Честитки и не тревожете се,
но го добивте најголемиот човек што постои.
Оставете име и број и наскоро ќе Ви се јавам.
Продолжете право.
-Здраво. -Здраво.
Како е?
Господине...?
Јас сум новинар. Џон Карлос Фреј.
Работиме на сторија за Анастасио Хернандез Рохас.
По 18 километри, исклучете се десно.
За што се работи?
За Анастасио Хернандез Рохас.
Тоа е случај од пред десетина години.
Тој учествуваше..
Не, не, ние не... Не знам ни кој е тој човек.
По 30 километри, свртете лево.
Здраво, господине...
Здраво.
Јас сум новинар.
Знам кој сте.
Нема да разговараме, така што, Ви благодарам.
Во ред.
Здраво, како е?
Супер. Никој не сака да разговара со мене.
Како си ти?
Добро сум.
Има неколку работи.
Прво, Тимовите за критични инциденти.
Не сум ни сигурен дека постојат.
Најде ли нешто
друго, освен таа ситна информација?
Значи...
Видов на Твитер нешто
од шефот на секторот Тусон.
Почекај, го симнав на телефонот.
Вака пишува:
На 16 јуни, еден агент на Гранична патрола во Ногалес, Аризона,
учествуваше во инцидент со примена на сила,
со употреба на службено оружје.
Тоа е сe.
Но, потоа открив и новинарски
во кој се вели дека Полицијата на Ногалес дошла,
но не им било дозволено да истражат.
Самиот факт што кријат информации од Полицијата на Ногалес...
ми е многу чуден.
Како знаеш дека бил пратен ЦИТ-тим?
Не знам.
Но, мислам дека е сомнително.
НОГАЛЕС, АРИЗОНА
Една жена изјавила дека ја застрелал во глава
агент на Гранична полиција од Ногалес.
Жената вели дека уште не знае
зошто била употребена толкава сила против неа.
Се јавува истражувачот на Еј-Би-Си 15, Лилијана Сото.
Здраво, добро утро.
Го барам десетар Минц.
Минц? -Да. Имало инцидент
во јуни годинава, во кој
агенти на Граничната патрола застрелале жена,
па сакав да прашам нешто во врска со тоа.
Во ред. Момент.
Ви благодарам.
Здраво, јас сум Џон. Драго ми е.
Наредник Ангуло.
Да ставам маска?
Да. Повелете.
Дошло до инцидент тука.
Агенти на Граничната патрола застрелале некого во глава.
Познато Ви е?
Знам за тој инцидент.
Но, не можам да коментирам ништо
зашто не сум вработен во Граничната контрола.
Но, можете ли да ми кажете кој е протоколот
кога Граничната потрола ќе застрела некого?
Не можам да дадам коментар.
Дојдовте да кажете дека не можете да кажете ништо?
Точно.
Она таму е началникот?
Нема да сака да разговара со нас.
Извинете.
Вие сте началникот Бермудез?
Да.
Сакавме да разговараме со еден агент внатре
во врска со еден ваш протокол,
на Граничната патрола.
Слободен ли сте да поразговараме?
Можам да ви дадам краток коментар. -Може.
Но, што се однесува до разговор, не разговараме
за туѓи истраги, чисто од професионални причини
и правниот аспект.
Во ред. -Што ве интересираше?
Пред неколку месеци
дошло до инцидент, во кој Граничната контрола застрелала жена.
Изгледа, Полицијата во Ногалес
воопшто не била дел од тоа.
-Така. -Како функционира тоа?
Протоколот отсекогаш бил
ние да не вршиме истраги
поврзани со пукање од страна на Гранична контрола.
И тоа е така,
знаете, од кога паметам.
Знаете ли за ЦИТ-тимовите? Ц-И-Т?
Тим за критични инциденти, да.
Што било причината за нивното присуство на местото?
Не знам. Прашајте ги.
Не можам..
Знам што знам,
но што не знам, не знам.
Нуњез.
Г. Нуњез, јас сум Џон Фреј.
Што Ви треба, Џон?
Бараме информација
за извештајот за вашите тимови за критични инциденти, ЦИТ.
Не можам да најдам ништо на интернет.
Пратете е-пошта.
Добро.
Постојат ли тие? Можете да одговорите на тој дел?
Знаете што...
Навистина врска немам
што...
Што зборувам?
Да.
Не го потврдувам ни едното ни другот,
затоа немојте да цитирате погрешно или нешто слично.
Само испратете е-пошта, благодарам.
Благодарам, господине.
ЦИТ постојат
Поставуваш прашања. Еве некои одговори.
ЦИТ Презентација Интерно.пдф
ИСТРАЖЕН ТИМ ЗА КРИТИЧНИ ИНЦИДЕНТИ
СОБИРАЊЕ И ОБРАБОТКА НА ДОКАЗИ
Што е ЦИИТ?
Основан во септември 1987 г.
за истражување "критични" инциденти поврзани со Агенцијата...
...го штити интегритетот на персоналот на Граничната патрола.
Едновремени истраги со ублажување на граѓанската одговорност
Би сакале ли да се сретнеме да ни кажете нешто повеќе?
Имам многу информации
кои треба да бидат познати.
За тоа треба да се знае.
Многу е тешко да се истапи и да се разоткрие вистината.
Но, кога ќе видите работи како онаа со Анастасио,
тоа покренува многу прашања што не можете да ги игнорирате.
ЦИТ беше...
АНОНИМЕН ПОРАНЕШЕН АГЕНТ НА ЦИТ
...програма креирана за истражување
на критични инциденти од висок профил,
за какви што беа сметани од Главниот патролен агент.
Но, имаше случаи
кога..
некои луѓе, тогашни агенти,
ќе
контаминираа докази, во суштина.
Зашто не сакаат...
не сакаат..
да им кажат на сите дека нешто не е во ред.
А, ако
агенцијата може да покрене сомнеж
за некого,
дека се однесувал несоодветно или..
или спротивно на политиката или законот,
тие се обидуваат...
во недостаток на подобар збор, да го заташкаат тоа.
Во голем дел, тоа се однесуваше на граѓанска одговорност.
Имаше многу случаи со граѓански парници.
Значи,
беше за таа намена.
Колку и да е тажен случајот со Анастасио,
не верувам дека тоа е единствениот случај
со смрт по приведување, кој можел да се спречи.
ОТКАКО ГО УБИЈА АНАСТАСИО ВО 2010 Г.,
ПОВЕЌЕ ОД 200 ЛУЃЕ УМРЕЛЕ ПРИ СРЕДБИ СО ГРАНИЧНАТА ПАТРОЛА НА САД.
Денес се одржува бдеење
за млад човек кој умре минатата недела,
откако го застрелаа агенти на Граничната патрола.
Властите во Сан Диего ја истражуваат
смртта на еден човек
кој беше приведен од Граничната патрола.
Тензии на границата меѓу САД и Мексико
по убивањето со огнено оружје на 15-годишен Мексиканец.
Граничната патрола застрелала 17-годишно момче во гради..
Граничната патрола вели дека било закана,
бидејќи фрлало камења преку ограда.
Уште едно убиство со огнено оружје кај Ел Пасо.
Постапувајќи по налог, еден агент...
...убил мајка на пет деца
на совозачкото седиште во нејзината кола.
Има две различни верзии
за тоа што се случувало.
Нема многу одговори во врска со тој и други случаи.
Пограничната полиција изјави дека агентот реагирал во самоодбрана.
Колку случаи сте истражиле?
Најмалку 45.
Гледам на ПАЦЕР,
каде ги има сите сојузни случаи.
Тоа се главно граѓански случаи
и јас ги читам случаите од 1990-тите.
Секогаш е "агентот тврди
дека го гаѓале со камења."
Не бил погоден,
но морал да го убие.
Истата приказна одново и одново.
Значи, ги проверуваш случаите со ЦИТ, ЦИИТ...
Или СЕТ, да,
што значи Тим за докази во сектор.
Но, тоа е исто, така?
Да.
И секогаш во граѓанските случаи има локални функционери,
а адвокатите велат:
"Значи, не сте биле надлежни за контролата на местото,
а кога сте стигнале таму,
само сте ги прашале од Гранична патрола
кои се доказите."
И тие одговараат со: "Да."
Сметате дека секогаш кога ќе се случи инцидент на границата,
веројатно е вмешан ЦИТ-тим?
Да.
Во сe се вмешани.
29 ОКТОМВРИ 2021
ЏОН КАРЛОС ФРЕЈ ГИ СООПШТУВА СВОИТЕ НАОДИ ЗА ЦИТ НА МАРИЈА
И НА КОАЛИЦИЈАТА НА ЗАЕДНИЦИ НА ЈУЖНАТА ГРАНИЦА.
ТИЕ ГИ ПРОСЛЕДУВААТ ДО ПОВЕЌЕ МЕДИУМИ.
Вечерва - малку позната единица во рамки на Гранична патрола
е обвинета за вмешаност
во фатални средби со нејзини агенти.
Адвокатите за човечки права бараат конгресно сослушување
на, според нив, скриена истражна единица
во рамки на Гранична патрола.
Џон Карлос Фреј,
имате ли нови информации
во врска со
тие скришни полициски единици во рамки на Гранична патрола?
Подготвуваат докази,
менуваат докази,
местат докази,
бришат докази,
да изгледа дека биле приморани на секоја употреба на сила .
Тоа го прават ЦИТ.
Еве како оди тоа.
Ги собираат само доказите што им одат во прилог,
а оние што не им одат, ги заташкуваат
и никој не може да поведе случај.
Ова е осмислено
за систематски да ја намали
одговорноста
на агенцијата.
Ова трае 35 години.
Тоа е најголемата тајна на Гранична патрола.
Немаат ни овластување да постојат.
Нема полициска агенција,
дали е општинска
или сојузна полициска агенција,
која може да се истражува себеси без никаков надзор.
А, токму тоа го прави во моментов Граничната патрола.
Џон Карлос Фреј,
благодарам за гостувањето,
истражувачки новинар
кој неуморно известува
за имиграцијата на мексиканската граница.
ВАШИНГТОН
КАПИТОЛ ХИЛ
-Јас сум Џон Карлос Фреј. -Како сте?
Сенаторе, Ви благодарам.
Задоволство ми е.
-Може да ги извадиме маските? -Може.
Ако она што е
изнесено тука
се случува во некоја локална полициска станица
или канцеларија на шерифот,
би избиле протести во целата земја.
Ова секако мора да се истражи.
По извештаите и прилозите во медиумите,
има многу прашања што треба да се постават,
како на пример, за политиките, протоколите
и процедурите во рамки на агенцијата.
Значи, не се работи за оддел за внатрешна контрола,
кој го истражува само однесувањето на некој вработен.
Поради тоа, се работи за ублажување на граѓанска одговорност.
А, ние сме сигурни дека
тие истражни тимови
се распоредени долж целата граница.
Но, колку што знам, ЦИТ
не треба да постои.
Гранична патрола нема овластување,
кое го одобрува Конгресот,
да има истражно тело.
Во Конгресот нема никаков податок
за такво одобрување или финансирање.
Да. Ова е сериозно.
16 НОЕМВРИ 2021
Ве молам за мир.
Денеска го држиме првото
сослушување на Министерството за државна безбедност
по 16 јануари 2018.
Министерот
Але Мајоркас,
ќе сведочи пред комисијата.
Му давам збор
на сенаторот Падилја.
Благодарам, претседателе.
Имам повеќе прашања, министре.
Сакам да Ве прашам во врска со некои извештаи
поврзани со однесувањето и постапките
на агентите на Царинската управа и граничната патрола.
Писмото упатено од Коалицијата на заедници од јужната граница
предизвикува значителна загриженост
во врска со Тимовите за критични инциденти во рамки на агенцијата,
кои ги попречуваат истрагите на агентите на ЦБП.
Според писмото,
тие тимови работат
со децении и истражуваат со свои агенти
без овластување.
Министре Мајоркас, какви мерки
има преземено Министерството за внатрешна безбедност
за преземање дејствија против сериозни злоупотреби на моќ
околу овие Тимови за критични инциденти?
Неколку работи, ако смеам. Како прво,
јас сум многу горд
што работам заедно со мажите и жените
од Царинската управа и пограничната заштита,
а несоодветното однесување на еден
не го дефинира хероизмот и интегритетот
на големото мнозинство од мажи и жени.
Ние не толерираме
несоодветно однесување од никого
од нашите вработени,
дали е тоа Царината и пограничната полиција на САД
или кој било дел од Министерството за внатрешна безбедност
и ќе искорениме секакво несоодветно однесување, каде и да настанало тоа.
ПО СОСЛУШУВАЊЕ ВО СЕНАТОТ, ДВАЈЦА БИВШИ ВИСОКИ ФУНКЦИОНЕРИ
ОД ЦАРИНАТА И ПОГРАНИЧНАТА ПОЛИЦИЈА СЕ СОГЛАСИЈА НА ИНТЕРВЈУА.
Се викам Џејмс Томшек.
Осум години работев во Внатрешна контрола на Гранична патрола.
ЦАРИНА И ПОГРАНИЧНА ПОЛИЦИЈА НА САД
Пред моето пристигнување,
не постоеше Внатрешна контрола во ЦУПП,
што на Граничната патрола и овозможуваше да работи многу години
практично без никакво надгледување за одговорност.
Затоа беше утврдено дека јас ќе ја водам таа канцеларија
за преземање дејствија поврзани со интегритетот во целата агенција.
Но, по моето пристигнување, ме изненади
отпорот на Граничната патрола
кон проверката на работата
од страна на Канцеларијата за внатрешна контрола.
За жал, на Канцеларијата за внатрешна контрола,
од Граничната патрола гледаа со презир и недоверба.
Не бев добредојден
бидејќи имав менталитет на орган за спроведување на законот,
додека тие се сметаа себеси за паравојска.
СНИМКА ОД ОБУКА НА ЦУПП
Вработените во овие органи се учат
на покороност,
но воениот менталитет
ги подготвува
да го нападнат и совладаат
непријателот со смртоносна сила.
ИНЦИДЕНТ СО УПОТРЕБА НА СИЛА
И секогаш кога имавме инциденти со смртоносна сила,
водевме ист разговор.
Јас ќе кажев:
"Вие треба да го спроведувате законот.
Имате обврска да ја штитите јавноста,
каде спаѓаат и лица кои не се американски граѓани."
Но, не можев да ги натерам да го сменат начинот на размислување.
Еден од типичните одговори им беше:
"Никогаш не си носел зелено, па не разбираш."
Во летото 2010,
по нападот врз г. Хернандез Рохас,
бев известен темелно за инцидентот
од страна на агентите на Внатрешна контрола од Канцеларијата во Сан Диего.
Агентите на Внатрешна контрола
потврдија дека г. Хернандез Рохас
лежел со лицето на земја и рацете му биле врзани со лисици зад грб
кога го шокирале.
Го знаеме ова оти
од Гранична контрола го испратиле својот Тим за критични инциденти
на терен да собере факти,
а тие му одговарале директно на началникот во Сан Диего,
кој му одговарал на началникот на Граничната патрола, кој му одговарал
на Заменик-комесарот на Царина и погранична полиција.
Откако сметав дека се утврдени фактите поврзани со случајот,
тогашниот заменик-комесар
ме повика во неговата канцеларија
и ми издаде директна наредба да поднесам лажни извештаи,
во кои беше наведено дека г. Хернандез Рохас
стоел без лисици
и давал активен отпор на апсењето
кога го шокирале.
Но, другиот проблем со истрагата во случајот Хернандез
беше блокирањето на пристапот до информации.
Откривме
дека Тимот за критични инциденти
користел административни судски налози
за незаконски да дојде
до обдукциски извештај
пред да го добие некој орган за спроведување на законот.
Потоа, членови на Тимот за критични инциденти
го користеле тој документ
да почнат со конструирање приказна
околу настанот
за иследниците од други агенции...
ТОЈ БЕШЕ ВОН КОНТРОЛА
...кои би ја поддржале идејата
дека се работело за соодветна употреба на сила.
Тогаш верував
дека г. Хернандез Рохас го загубил животот
делумно затоа што внел големи количества метамфетамин.
Дури со години подоцна дознав
дека она што беше идентификувано како метамфетамин
во обдукцискиот извештај, можно е да било
лекарство кое му било дадено
при напорите за негово оживување.
СУДСКИТЕ ПРИЛОЗИ ПОКАЖУВААТ ДЕКА ДОКТОРИТЕ МУ ДАЛЕ НА АНАСТАСИО
ВООБИЧАЕН ЛЕК ЗА КРВЕН ПРИТИСОК НАРЕЧЕН ФЕНИЛЕФРИН,
ПРЕД ТЕСТОТ ЗА ДРОГА.
ФЕНИЛЕФРИНОТ МОЖЕ ДА ПОКАЖЕ ЛАЖЕН ПОЗИТИВЕН РЕЗУЛТАТ ЗА МЕТАМФЕТАМИН.
Мора да се каже
дека многу агенти се грижливи луѓе
кои ги вршат
нивните секогаш тешки задачи
на хуман начин,
но за жал, многу од нив не го прават тоа.
А, меѓу нив се личности
на највисоките функции во Гранична патрола.
Значи, дали во случајот на Анастасио Хернандез Роха
ЦИТ-тимовите учествувале во заташкувањето на тој случај?
Никако. Сум ги видел тие наводи.
Тие не...
Нема никакво заташкување во тој случај.
Повторно, повеќе агенции го истражуваа тој случај.
Баш неодамна ме прашаа за некои судски налози.
Сето тоа го прегледуваат адвокати на повеќе нивоа
пред да преземеме нешто такво.
Тоа беше буквално само документирање на токму она што се случи.
Но, бидејќи судскиот случај трае, нема да ги коментирам
постапките на секој поединец, соодветни или не.
Затоа постојат истражните организации.
Дури и како тукашен началник
не се мешав во таа истрага.
Обезбедивме информации и разговори.
Но, не се мешам во тоа
дали било соодветно или не.
Но, на крајот на краиштата,
вашите луѓе го тепале и шокирале Анастасио и тој умрел.
Дали Ви тежи тоа воопшто?
Секогаш кога ќе умре некој или ќе биде сериозно повреден,
тоа многу ми тежи.
Но, тоа што го кажавте се само наводи.
За многуте семејства кои слушаат,
единицата за заташкување на Гранична патрола е криминал сам по себе.
Тие одземале животи и надеж,
а тоа не смее да се дозволи.
Имаме стапалки.
Наши се.
Гледајте! Слушајте! Водиме борба!
Ја уништија истрагата во врска со случајот на Анастасио,
но и во многу други случаи.
Има многу семејства кои страдаат.
Тука сме да испратиме јасна порака
дека никој не е над законот,
дека дури и ако носите значка,
должни сте да го почитувате законот.
Бараме да испратиме
јасна порака дека ова
не може да продолжи
и го поставуваме прашањето
кој ќе ја контролира Граничната патрола?
ПРИТИСОКОТ ОД ЈАВНОСТА СЕ ЗГОЛЕМУВА,
А КОНГРЕСОТ НА 24 ЈАНУАРИ 2022 НАЈАВИ ФОРМАЛНА ИСТРАГА НА ЦИТ.
ПРЕД КОНГРЕСОТ ДА ЈА ЗАВРШИ ИСТРАГАТА,
ЦАРИНА И ПОГРАНИЧНА ПОЛИЦИЈА ИЗДАДЕ СООПШТЕНИЕ НА 3 МАЈ 2022.
Повеќемесечните критики,
ја присилија владата да ги елиминира ЦИТ
во рамки на Граничната патрола на САД.
Тие ги затвораат нивните посебни единици,
кои беа обвинети за децении
заташкување криминал извршен од страна на агенцијата.
ЦУПП ПРИЗНАВА ДЕКА "ПОСТОЈАНО ГИ ПРОЦЕНУВААТ И ПОДОБРУВААТ ПОЛИТИКИТЕ,
ПРАКТИКИТЕ И ПРОЦЕДУРИТЕ, СО ФОКУС НА ПОВИКУВАЊЕ НА ОДГОВОРНОСТ
И ТРАНСПАРЕНТНОСТ, КАКО И ПРИДРЖУВАЊЕ КОН ЗАКОНОТ."
Денешниов ден треба да се запомни.
Не знаеме за друга агенција
во владата на САД на која и е дозволено
она што и е дозволено на оваа агенција
и сите можеме да видиме
со свои очи
дека денес беше извојувана победа,
но таа нема да биде последна.
Неделава, Интер-Американската комисија за човечки права
за прв пат ќе се занимава со случај против
агенција за спроведување на законот.
Адвокатите велат
ова ќе биде преседан.
Идната одлука може да доведе во преседан во употребата на сила
од страна
на најголемата агенција од овој тип.
Почитувани членови на комисијата,
законот на САД и политиката на ЦУПП
дозволува примена на сила која се смета за претерана
според Интер-Американските стандарди.
Бараме Комисијата да ги упати
САД да внесат измени
во врска со употребата на сила
поради прекршуваење на Американската декларација,
вклучувајќи ги Член 1, 2, 18,
25 и 26.
Да ги оставам тука за дедо?
Да.
Во ред.
Значи, ќе зборуваме
за меѓународното право од областа на човечки права.
Ова е случај за неказнивост
на границата
и е случај за сите начини
на кои владините службеници
ја заташкуваат вистината.
И токму тука
може да започне правдата.
Правда за стотици семејства
кои загубиле свој близок од рацете на Гранична патрола.
Раскажете ни што се случи.
Ме застрела имиграционен агент.
Но не знам зошто.
Затоа истражуваме.
ВО АПРИЛ 2025, ИНТЕР-АМЕРИКАНСКАТА КОМИСИЈА ЗА ЧОВЕЧКИ ПРАВА УТВРДИ
ДЕКА ХЕРНАНДЕЗ РОХАС ПОЧИНАЛ ПОРАДИ ПРИМЕНА НА ПРЕТЕРАНА СИЛА.
СЛУЧАЈОТ ГО СМЕТААТ ЗА ПРЕКРШУВАЊЕ НА ЧОВЕЧКИТЕ ПРАВА
И ПОВИКАА НА ПОВТОРНО ОТВОРАЊЕ НА КРИВИЧНАТА ИСТРАГА.
ТрансПерфект Медиа